Tema 8 – Hovedprosjekt

I mitt hovedprosjekt valgte jeg å videreutvikle temaoppgaven fra tema 6. Da jeg er veldig glad i å ta bilder, syntes jeg det er gøy å jobbe med en nettside hvor bildene kan vises frem.

På «Registrer»-delen av nettsiden, kan en laste opp et bilde og informasjon om det. Ved å registrere bildet, vil det bli lastet opp i Storage og etter å ha registrert resten av informasjonen vil bildet og dets informasjon bli lastet opp i en database i Firebase. Denne informasjonen blir brukt til å danne bilde-galleriet.

Gjennom «Galleri»-delen av nettsiden, kan en velge å favorisere bilder. Bildene en favoriserer vil da bli registrert i en annen «collection» i databasen, og deretter bli presentert i galleri-form på «favoritter»-delen av nettsiden. Her kan man også velge å slette bildene fra favoritter igjen.

På «Kart»-delen av nettsiden var målet å få stedet bildene ble tatt til å vises på kartet. Etter utallige google-søk og forsøk på å løse det, klarte jeg ikke å koble det opp mot informasjonen i databasen. Jeg brukte derfor en egen fil med informasjon om de forskjellige stedene, for å kunne vise til informasjon på kartet. Tenker derfor at dette er noe jeg kan jobbe med videre i eksamensuken.